google/wiki40b huggingface dataset:
Eventyrskog

Eventyrskog er en populær og uvitenskapelig betegnelse på gammel skog med stor opplevelsesverdi. Begrepet ble utviklet og brukt av Naturvernforbundet i Oslo og Akershus for å beskrive variert og opplevelsesrik skog i Oslomarka. Eventyrskog-begrepet henspiller på den tradisjonelle, norske kulturarven med uttrykk fra blant annet folkeeventyrene (Peter Christen Asbjørnsen og Jørgen Moe), litteratur som En Jægers Erindringer (Bernhard Herre) og tilhørende billedkunst (Theodor Kittelsen, Erik Werenskiold, Otto Sinding med flere), som alle formidler et sanseinntrykk av skogen som mystisk og tiltrekkende, «spennende og trolsk».
Eventyrskog er først og fremst gammel skog med få spor etter skogsdrift, der skognaturen har sitt opprinnelige preg, og finnes i dag helst i områder som har vært vanskelig tilgjengelig for moderne hogstmaskiner. Eventyrskog står i motsetning til industriskog, det vil si skog med liten opplevelsesverdi som resultat av flatehugst, og gjenvekst av teiger med granskog der trærne stort sett har samme alder og størrelse. Industriskog dominerer nå store deler av skogene på Østlandet, inklusive Oslomarka, etter at flatehugst-skogbruket har vært dominerende siden 1950-årene.
Begrepet eventyrskog ble utviklet videre i arbeidet med å utarbeide en særskilt lov om Oslomarka. Inntil markaloven («Lov om naturområder i Oslo og nærliggende kommuner») ble vedtatt 5. juni 2008 kunne områder i Norge kun vernes i henhold til naturfaglige kriterier (nasjonalparker, landskapsvernområder, naturreservater og naturminner).
Oslomarka har med sin beliggenhet nær store befolkningskonsentrasjoner i Oslo-området særdeles stor verdi for friluftsliv og naturopplevelse. Markaloven innførte lovhjemmel for vern av friluftslivsområder, dvs. områder med særlig store opplevelsesverdier for friluftslivet. Markaloven åpnet derved for å kunne verne Markas siste eventyrskoger.
Trosvik

Trosvik er et boligstrøk i Fredrikstad. Det som omtales som Trosvik er området vest for Veumbekken i syd-nord-retning fra jernbanen til Skrellen. Her ligger Trosvik gård (som i middelalderen var en adelsgård), Trosvik barnehage, Trosvik skole, Frederik II videregående skole og Trosvik idrettsplass. Strøket er først og fremst et boligområde utbygd i etterkrigstiden. I tillegg har Seiersten ungdomsskole, som lå ved Holmen, flyttet, og endret navn til Kvernhuset ungdomsskole. Ungdomsskolen ligger i Veumveien. 
Trosvik idrettsplass ligger på Stræbsomhet nedenfor Skrellen om lag 100 meter fra Trosvik skole. Det første anlegget er fra 1950, anlagt av Trosvik idrettsforening på kommunal grunn. Det er senere utvidet og utbedret. Nytt klubbhus sto ferdig i 1984. Banen benyttes som oftest av fotballaget til Trosvik IF. Foruten fotballbane er her også barnehage og lekeplass.

Etymologi

Navnet Trosvik kommer av ordet tros, som betyr et sted der kvist og kvas samler seg.

Hageby

Hageby-bevegelsen startet i England med Ebenezer Howard som bevegelsens fremste ideolog. Også i Norge ble hageby-konseptet populært over store deler av landet. Fra Arctanderbyen ble bygget i Oslo på begynnelsen av 1900-tallet og frem til 1960-tallet ble det anlagt mange boligområder der det i tråd med hageby-prinsippene ble lagt vekt på at folk fra arbeiderklassen skulle kunne bo i småhusbebyggelse med mye frisk luft og vegetasjon rundt seg, ha mulighet for å dyrke nyttevekster i egne hager og ha kort vei til jobb, skole og butikker.

Også i Østfold ble det anlagt en rekke boområder etter denne modellen, og Trosvik ble en av Fredrikstads hagebyer. Fredrikstads kommunes byplanmyndigheter utga i 1997 et skriv som inneholdt et historisk tilbakeblikk:
„I gjenreisnings-perioden etter siste krig var det en stor boligproduksjon for å dekke det store behovet for mange og gode boliger.
Første del av perioden var preget av hagebyutbygginger etter Sverre Pedersens byplan fra 1926. Eksempler på slike områder er Lundheim, Kongsten Hageby, Trosvik, Kniple. Disse områdene inneholder to etasjes hus mest i treverk med tomannsboliger, åttemanns-boliger og rekkehus.”
Sienna Miller

Før-berømmelsen

Sienna Miller er født i New York av engelsk mor og amerikansk far. Hun flyttet til England da hun var liten og begynte å studere ved Heathfield school i Ascot, Berkshire og senere studerte hun ett år ved Lee Strasberg-instituttet i New York.

Karriere

Før hun begynte som skuespiller jobbet Sienna som fotomodell. Hun har senere hatt oppdrag for blad som Vanity Fair, Vogue, og W.
Hun har vært med i TV-serien Keen Eddie og spilte i den nyeste versjonen av filmen Alfie og spilte Edie Sedgwick i Factory Girl.

Privatliv

Sienna Miller er kjent for å ha vært sammen med skuespilleren Jude Law. Første juledag 2004 forlovet de seg, men den 18. juli 2005 innrømmet Law til media at han hadde vært utro med barnepiken Daisy Wright og ba om tilgivelse. Etter den tid ble de stadig observert sammen, men i 2006 bekreftet de at de hadde gått fra hverandre for godt.
Freia påskeegg

Freia påskeegg er et sjokoladeegg fra Kraft Foods fylt med hvit melkekrem. Egget smaker som Freia Melkesjokolade med melkekrem inni. Eggene er en adapsjon av Cadbury Creme Egg, produsert av den britiske sjokoladeprodusenten Cadbury, som ble kjøpt av Freias eierselskap Kraft Foods i september 2009.

Markedsføring/salg

Emballasjen er utformet som en helt vanlig eggepakke, som inneholder fire egg og to oransje eller lilla skjeer. Eggene kom på markedet første gang i 1999. Det ble solgt i underkant av 7 millioner enkeltegg i 2009. Freia påskeegg selges kun i en begrenset periode fra ca en måned før påske – til ca to uker etter. Salgsperioden er avhengig av hvor mye den enkelte forhandler har kjøpt inn.
NACAC-mesterskapet i friidrett 2018 – Resultater

Dette er de komplette resultatene fra NACAC-mesterskapet i friidrett 2018, som ble arrangert i Toronto i Canada fra 10. til 12. august 2018.
Elroy Gelant

Karriere

Gelant fikk bronse på 5000 meter ved Sommeruniversiaden 2009 i Beograd i Serbia, bak Halil Akkaş og Piedra Bayron. 
Han deltok ved VM i friidrett 2011, men kvalifiserte seg ikke til finalen på 5000 meter der. Tiden hans var 13.48,33.
Ved VM i friidrett innendørs 2012 nådde han finalen på 3000 meter. Der løp han på ny sørafrikansk rekord, med tiden 7:48,64, og kom sist i mål i finalen, og endte på 12.-plass.
Christus factus est

Christus factus est (WAB 9-11) er tittelen på tre tonsettinger av et bibelsted på latin fra Paulus' brev til filipperne, kapittel 2, vers 8-9 av Anton Bruckner.

"Christus factus est" fra 1844

Den første komposisjonen (WAB 9) er fra 1844 og har som undertittel Choralmesse für den Gründonnerstag (norsk: koralmesse for skjærtorsdag). Den er skrevet for firstemmig blandet kor (SATB) i F-dur.

"Christus factus est" fra 1879

Den andre komposisjonen (WAB 10) oppsto i 1879 og er en kantate i d-moll for åttestemt firstemmig kor (SSAATTBB), 3 basuner og strykere; den ble først posthumt uroppført under Bruknerfesten i München i 1933.

"Christus factus est" fra 1884

Komposisjonen fra 1844 (WAB 11) er en motett for seksstemmig blandet kor (SAATBB) a capella i d-moll. Den ble uroppført 9. november 1844 i Wien og er dedikert til pater Otto Loidol. Den er langt den mest kjente av de tre komposisjonene og anses etter Locus iste blant Bruckners mest kjente a capellakomposisjoner. Richard E. Thurston har instrumentert korsatsen for blåseorkester.
Formel 1-sesongen 2007

Oppsummering av sesongen

Førermesterskapet ble på sensasjonelt vis avgjort i det siste løpet under Brasil Grand Prix. Før løpet kunne  både Lewis Hamilton, Fernando Alonso og Kimi Räikkönen vinne mesterskapet. Sist gang tre førere kunne vinne mesterskapet i det siste løpet var i 1986, hvor franskmannen Alain Prost vant. Debutanten Lewis Hamilton var det store favoritten. Han hadde ledet mesterskapet store deler av sesongen og ledet med fire poeng på Fernando Alonso, og syv poeng på finnen Kimi Räikkönen før løpet. Hamilton rotet det voldsomt til for seg selv i løpet og endte på en 7.-plass. Kimi Räikkönen vant løpet og vant dermed også mesterskapet; ett poeng foran både Lewis Hamilton og Fernando Alonso.

Sluttresultater 2007

Poeng ble gitt til de første åtte plassene i hvert løp med henholdsvis 10, 8, 6, 5, 4, 3, 2 og 1 poeng.
Sapieha-palasset

Sapieha-palasset (polsk Pałac Sapiehów) er et barokkpalass i Nybyen i Warszawa. Det huser i dag en skoleavdeling for barn med hørselsskader.

Historie

Palasset ble bygd i årene 1731–1746 i barokkstil etter tegninger av Jan Zygmunt Deybl til den litauiske storkansler Jan Fryderyk Sapieha. I 1818–1820 ble palasset ombygd til den såkalte Sapieha-brakken (koszary Sapieżyńskie) etter tegninger av Wilhelm Heinrich Minter. Under novemberoppstanden huset brakken det berømte fjerde infanteriregiment. I mellomkrigstiden fungerte palasset som feltsykehus. Det ble brent ned av tyskerne under Warszawaoppstanden i 1944, og senere rekonstruert i årene 1950–1955 under ledelse av Maria Zachwatowiczowa.
Kummelnäs

Kummelnäs er et tettsted i Nacka kommune i Stockholms län i landskapet Uppland i Sverige. I 2010 hadde tettstedet 3 848 innbyggere.
Bøllen og Blondinen

Handling

Handlingen i denne serien kretser rundt det private detektivbyrået Blue Moon Detective Agency og dets to deleiere, Madeline "Blondinnen" (Cybill Shepherd) og David "Bøllen" Addison (Bruce Willis). 
Madeline er en tidligere modell som har gått konk da hun finner ut at hun har eierandeler i detektivbyrået Blue Moon Detective Agency. Hun planlegger å selge seg ut, men blir overtalt av byråets privatdetektiv til å overta som sjef. 
Madeline noe desorientert og synes å vite lite av hva som egentlig foregår i byrået, og hvis hun kommer i nærheten av å løse sakene så er det vanligvis mer flaks som er årsaken enn noe annet. David er av den mer direkte og pågående typen. Han løser vanligvis saken ved nærmest å true dem til å fortelle hvordan ting henger sammen. Disse to komplementerer hverandre, og når de fordeler oppgavene etter hver enkelts spesielle talent, fungerer deres samarbeid overraskende godt. Den seksuelle spenningen mellom de to leder derimot ofte til endeløse krangler som bidrar til å komplisere deres profesjonelle liv ytterligere.

Om serien

Serien var med på å introduserte Bruce Willis til verden og bidro samtidig til å gi Cybill Sheperd et comeback etter at hun hadde vært borte fra søkelyset i ti år.
Guldbollen

Guldbollen er en pris som blir utdelt av den svenske avisen Aftonbladet og det svenske fotballforbundet til den beste mannlige svenske fotballspilleren. Prisen blir utdelt årlig. Den kvinnelige prisen blir kalt Diamantbollen.
Zlatan Ibrahimović har vunnet prisen ti ganger (2005, 2007–2015). Han er den eneste som har vunnet Guldbollen mer enn to ganger. Følgende spillere har vunnet Guldbollen to ganger: Bo Larsson, Ralf Edström, Ronnie Hellström, Patrik Andersson, Glenn Hysén, Tomas Brolin, Henrik Larsson og Fredrik Ljungberg.
Guldbollen er designet av sølvsmeden Bengt Liljedahl.
Karl Marx-Hof

Karl Marx-Hof er en av verdens største boligblokker, og ligger i Heiligenstadt-distriktet i Wien i Østerrike. Blokken ble tegnet og bygget 1927–30 av arkitekten Karl Ehn, en av Otto Wagners disipler. Den er en lang, ubrutt blokkstruktur på 1 100 meters lengde, og er omgitt av en trikkelinje over fire trikkeholdeplasser. Anlegget ble konstruert for 1 382 leiligheter med 5 000 beboere, og ble gitt navnet Ringstraße des Proletariats.
Under Oppstanden i Wien i 1934 ble anlegget barikadert av sosialister, og til slutt bombardert med artilleri av den østerrikske hæren. Under Anschluss og andre verdenskrig fikk anlegget navnet Heiligenstädter Hof, men tok tilbake Karl Marx-navnet allerede i 1945. Blokkomplekset ble helt gjenoppbygget på 1950-tallet.
Funnings kommuna

Politikk

Funnings kommuna ble innlemmet i Runavíkar kommuna den 1. januar 2009, etter at et stort flertall gav sin tilslutning i en rådgivende folkeavstemning den 14. november 2006. I forkant av innlemmelsen rettet Funnings kommuna seg mot nabokommunen for et interkommunalt samarbeid, med sikte på en fremtidig innlemmelse, stikk i strid med innenriksminister Jacob Vestergaard og regjeringens ønske om et samarbeid og en innlemmelse i Sunda kommuna.
Ani (historisk by)

Ani (armensk: Անի, gresk: Ἄνιον Anion, latin: Abnicum; georgisk: ანისი Anisi, tyrkisk: Ani) er en armensk ruinby som ligger ved elva Akhurjan nær Kars i nåværende østre Tyrkia. Ani var hovedstad for det armenske fyrstedynastiet bagratidene mellom 961 og 1045. I de følgende århundrene ble byen herjet og erobret av forskjellige folkegrupper, blant annet av mongolene på 1230-tallet.
Byen ble ødelagt av et jordskjelv i 1319, og på 1500-tallet hadde den forfalt til en landsby. Blant Anis ruiner er katedralen fra slutten av 900-tallet (fullbyrdet i 1001) fremtredende.
Stedet ble i 2016 oppført på UNESCOs verdensarvliste.

Anis sakrale arkitektur

Armenia var det første riket der kristendommen ble statsreligion, år 301 e.Kr. Trdat var en av de fremste arkitektene. Han ble også innbudt til Konstantinopel for der å renovere Hagia Sofias kuppel. Trdat utformet blant annet Anis katedral, hvis grunnplan består av et kors innskrevet i et rektangel. Kirkebygningen, hvis kuppel er forsvunnet, har knippepilarer, spissbuer og blindarkader. På de engene der byen Ani en gang stod, finnes i dag et titalls kirkeruiner.
Precis

Utseende

Middelsstore (vingespenn gjerne rundt 5 centimeter), bredvingede, kontrastrikt tegnede sommerfugler. Oversidens bunnfarge er svart med hvite, rosa, grønne eller blå flekker og bånd, oversiden kan også ha en brunlig grunnfarge. Vingene har ofte øyeflekker. Vingenes ytterkant er bølgete til tannet. Disse artene har gjerne regntids- og tørketidsformer som kan se ganske ulike ut.

Levevis

Junoniini er gode flygere og kan vandre en god del. Larvene lever på mange forskjellige planter, blant andre kjemper (Plantago). Mange av artene kan forekomme i flere fargeformer (morfer).

Utbredelse

Slekten slik den her er avgrenset finnes bare i Afrika. Imidlertid blir ofte en del sørøstasiatiske arter også inkludert.
Mandsaur (distrikt)

Demografi

Ved folketellingen i 2011 var det 1 339 832 innbyggere i distriktet, mot 1 183 724 i 2001. Den urbane befolkningen utgjør 20,70 % av befolkningen.
Barn i alderen 0 til 6 år utgjorde 12,97 % i 2011 mot 16,61 % i 2001. Antallet jenter i den alderen per tusen gutter er 921 i 2011 mot 946 i 2001.
The Dark Knight

Tidlige rykter

I et intervju i Premiere magazine i juni 2005 uttalte manusforfatter David S. Goyer «I neste film får Batman hjelp av [James] Gordon (Gary Oldman) og [Harvey] Dent til å overvinne Jokeren (Heath Ledger)… men uten å drepe ham. I den tredje filmen skulle Jokeren for retten, hvor han vansirer Dent.»

Filmens handling

Det har gått ett år siden Batman reddet Gotham fra Ra's Al Ghul. En bank blir ranet av en gjeng maskerte tyver. Men når alt kommer til alt er det kun én mann som står igjen som vinneren – den gale The Joker (Heath Ledger), som gjerne vil se hele verden gå under for sine føtter. Batman/Bruce Wayne (Christian Bale) vil først overse ham for å ta toppene i mafiaen, men oppdager snart at linken mellom mafiaen og Joker er skummelt tett. Han slår seg dermed sammen med førstebetjent Gordon (Gary Oldman) folkets nye helt Harvey Dent (Aaron Eckhart) for å fakke Joker og "vennene" hans. Men Bruce har sine egne demoner å kjempe mot. Ikke bare er politimannen Dent byens nye redningsmann, men han er også sammen med Bruces store kjærlighet, Rachel (Maggie Gyllenhaal). Det viser seg også at Joker ikke er en helt enkel mann å forutse, og Bruce innser at han kanskje må bryte grenser og moralske såvel som lovlige regler for å stoppe mysteriet The Joker.

Figurer som tidlig ble bekreftet kommer tilbake etter forrige film

Christian Bale, Michael Caine, og Gary Oldman gjentok alle sine roller som henholdsvis Batman, Alfred Pennyworth og James Gordon.

Bekreftede nye figurer

Heath Ledger, som ble valgt i rollen som Jokeren juli 2006, ble posthumt tildelt Oscar for beste mannlige birolle.

Omsetning

Per i dag The Dark Knight har en omsetning på NOK 1,6 milliarder i USA og Canada og NOK 652 millioner i 37 andre land som utgjør globalt omsetning på NOK 2,289 milliarder.
Eid videregående skole

Historie

På 1980-tallet var det to videregående skoler på Nordfjordeid. Eid yrkesskole, som videreførte tradisjonene fra Holmøy arbeidsskole, med møbelsnekkerfag og smed- og mekanikarfag, og utvidet med opplæring innen elektrofag og elektronikk. Eid videregående skole videreførte gymnaset og Georg Kragseths handelsskole. På 1990-tallet tok fylkeskommunen over eierskapet og skolene ble slått sammen fra 1. august 1992 under navnet Eid videregående skole.
Streknebbfly

Utseende

Et ganske lite (vingespenn 18–21 mm), slankt nattfly. Labialpalpene er nokså lange og stikker fram foran hodet som et nebb. Arten kan ikke forveksles med andre norske nattfly, men kan ligne mye på enkelte grasmott (Crambidae). Forvingen er lyst grågul, noen ganger ensfarget med vanligvis med et mørkere, grålig felt som strekker seg langs nesten hele vingen i fremkant, men bare er ganske smalt i bakkant. Omtrent midt i vingen er det en kort, mer eller mindre kraftig, mørk lengdestrek. Vingens mellomlinjer når, om de i det hele tatt er synlige, ikke bakkanten. Bakvingen er skinnende hvit med litt brunlig bestøvning ytterst og en utydelig, mørk midtflekk.

Levevis

Streknebbflyet lever i fuktig skog og i kanten av myrer. Larvens næringsplanter er usikre, men den oppgis å leve mest på visne blader. Mulige vertsplanter er røsslyng, timian, marimjeller og ulike andre urter. De voksne sommerfuglene flyr om natten i august – september.

Utbredelse

Den er utbredt fra Madeira og Kanariøyene i vest gjennom Europa, bortsett fra den nordligste delen, til Kaukasus og Syria. I Norge ble den først registrert i 1998, den er siden funnet på noen lokaliteter på Sørlandet og dessuten i Ski i Akershus.
Fosen regionråd

Fosen regionråd er et interkommunalt regionråd og regionalpolitisk samarbeidsorgan mellom de seks kommunene Indre Fosen, Ørland, Bjugn, Åfjord, Roan og Osen i Trøndelag. Tidligere deltok også Verran og Mosvik.
Styret i Fosen Regionråd består av ordførerne i medlemskommunene.
Psigida

Utseende

Små til middelsstore (vingespenn 40-60 millimeter) påfuglspinnere med avrundede vinger som, som vanlig hos familien, er bredere hos hunnene. Vingene er farget i gulbrunt og rosa, de kan være ensfarget det ene eller det andre eller ha ulikt fargede felter av forskjellig størrelse. Forøvrig har de ingen tegninger.

Levevis

Som vanlig hos påfuglspinnere kan larvene finnes på mange forskjellige busker og trær. De spinner ikke noen kokong, men graver seg ned i jorden for å forvandle seg til en puppe i et utgravd kammer. De voksne sommerfuglene tar ikke næring til seg.

Utbredelse

Slekten er utbredt i Sør-Amerika.
Arven (trilogi)

Tetralogien Arven (orig. Inheritance) er en fantasy-tetralogi om den 15-årige gutten Eragon og hans drage Safira, skrevet av amerikaneren Christopher Paolini. Historien er satt til det fiktive landet Alagesia, som ligner på vikingtidens Skandinavia, men er basert på områdene Christopher Paolini vokste opp rundt. En stor del av karakterene er bygd opp på familie og venner. Den mystiske Angela er blant disse karakterene, hun er bygd opp på grunnlag av Christopher Paolinis søster. Begge de første bøkene, Eragon og Den eldste, har toppet The New York Times' bestselgerliste.
Den unge forfatteren Christopher Paolini begynte på Eragon da han var 15 år. Boken var opprinnelig selvpublisert i 2002, og ble markedsført på turnéer gjort av Paolini og familien hans. Etter anbefaling fra Carl Hiaasen tok Knopf over publiseringen Eragon og resten av trilogien, og en ny versjon av boken ble utgitt i 2003.

Eragon

Eragon er den første boka i trilogien. Den første versjonen av boka ble selvutgitt i 2002 før Knopf tok over publiseringen og trykkingen av boka i 2003.
Det finnes også en film av Eragon.

Den eldste

Den eldste ble utgitt i Norge i 2005. Boka er blitt oversatt til norsk.

Brisingr

Både på engelsk og norsk heter boken Brisingr som er ordet for ild på det urgamle språket. Boken kom på engelsk 20. september 2008. og kom på norsk 14. mai 2009
Zou (stat)

Zou (tradisjonell kinesisk: 鄒, pinyin: Zōu) var en liten kinesisk stat i Vår- og høstannalenes tid (722 til 481 f.Kr.) og De stridende staters tid (475 til 221 f.Kr.). Dens opprinnelige navn var Zhu (邾, Zhū), men det ble senere endret til Zou. Staten Zou befant seg i den nåværende provinsen Shandong, og dets område var i det nåværende byfylket Zoucheng (邹城市) og omegn, sør for den gamle staten Lu.
Herskerfamiliens slektsnavn var Cao (曹).
Staten Zou ble erobret og annektert av staten Chu under kong Xuan av Chu (楚宣王) (369-340 f.Kr.).
Den lille staten var hjemstedet til den kinesiske filosofen Mencius.
Gyascutus

Utseende

Middelsstore, mørke praktbiller. Kroppen er mer eller mindre kledt med gulaktig bestøvning.

Utbredelse

Slekten er utbredt i Nord-Amerika.
Droserotoma

Utseende

En ganske stor (30-40 millimeter), avlang, rødbrunlig trebukk. Antennene er tynne og omtrent så lange som kroppen hos hannen, to tredjedeler så lange som kroppen hos hunnen. Pronotum er trapseformet. Dekkvingene er parallellsidige med stumpvinklede "skuldre", hver dekkvinge med fire opphøyde lengderibber.

Levevis

Larvene lever i død ved, utviklingstiden er flere år.

Utbredelse

Arten er utbredt i Sentral-Afrika.
Atsuo Watanabe

Karriere

Atsuo Watanabe startet sin profesjonelle karriere i Urawa Reds i 1997.
Tanntråd

Tanntråd er som regel laget av tvinnede bomull- eller nylontråder og brukes til å fjerne matrester og plakk fra tennene. Tanntråd føres inn mellom tennene og skrapes langs sidene av tennene, særlig i nærheten av tannkjøttet. Tanntråd blir som oftest voksbelagt og fås både med og uten smakstilsetning.
Noen tanntrådtyper er spesiallaget for brukere av tannregulering.

Historie

Levi Spear Parmly, en tannlege fra New Orleans, er kreditert for å ha oppfunnet den første formen for tanntråd. Han anbefalte at folk skulle rengjøre tennene med silketråd allerede i 1815.
Tanntråd var utilgjengelig for allmennheten inntil selskapet Codman and Shurtleft begynte å produsere brukervennlig silketråd uten voks i 1882. I 1898 mottok Johnson & Johnson Corporation første patentet for tanntråd. Andre tidlige merker inkludert Røde Kors, Salter Sill Co. og Brunswick.
Bruken av tanntråd var dårlig før andre verdenskrig. Det var rundt denne tiden at dr. Charles C. Bass utviklet nylontråd. Nylontråd ble funnet å være bedre enn silke på grunn av sin større slitasjemotstand og elastisitet. Av miljømessige hensyn er tanntråd laget av nedbrytbare materialer nå tilgjengelig.
Tannleger og tannpleiere oppfordrer til daglig bruk av tannbørste og tanntråd for å bedre munnhygienen.

Bruk

Tanntråd leveres vanligvis i plastdispensere som inneholder 10 til 50 meter med tråd. Etter å ha trukket ut ønsket mengde, trekkes tråden mot et lite beskyttet blad i beholderen for å bryte den.

Anbefaling

Amerikanske helsemyndigheter stopper anbefaling av tanntråd fordi det aldri har blitt vitenskapelig bevist at det har helsemessig gevinst å bruke tanntråd. Gustavson, A. ved Karolinska Institutet leser den samme konklusjon om vitenskapelige støtte for anbefaling av bruk av tanntråd. Allikevel vil Vårdguiden 1177 fortsette å anbefale daglig bruk av tanntråd inntil videre.
Zibo kullkraftverk

Zibo kullkraftverk er et kullkraftverk, og samtidig et kraftvarmeverk med kogenerasjon. Det ligger ved byen Zibo i sentrale strøk av provinsen Shandong, i det nordlige Kina. Det har en installert produksjonskapasitet på 467 MW fordelt på 4 turbiner á hhv 2 x 71,5 MW og 2 x 145 MW. Operatør er Huadian Power International, som eier 100% av anlegget.
Anlegget har fått installert moderne, sirkulerende flytende karforbrenning (CFBC) som gir reduserte utslipp av NOx og SO2.